Woonstel is mooi. Pragtige uitsig oor Gariepdam. Swembad en Jacuzzi was baie welkom na 'n lang dag op die pad.
Netjies en skoon. Vriendelike verwelkoming en rustige omgewing met 'n asemrowende uitsig. Sal beslis weer gaan.
Ek sal weer en weer daar gaan bly. Niks beter as om in n jacuzzi te sit en vir die Gariep dam te kyk nie. Swembad en kamers was mooi skoon. Goeie waarde vir geld en het 'n ongelooflike mooi uitsig. Baie dankie, sien julle binnekort weer.
Eienaar was baie behulpsaam en vriendelik. Akkomodasie is netjies en goed geleë vir 'n oornag na jou eind bestemming
Dit was 'n wonderlike ondervinding om gedurende die onsekere Covid-tyd by so pragtige plek te kuier. Ons het so welkom gevoel en wou glad nie huistoe kom nie. Die woonstel waar ons gebly het, het alles wat jy kan nodig hê. Dit is gemaklik en voel of jy by jou eie huis is.
Goed ingerigte eenheid. Mooiste uitkyk oor Gariepdam. Die swembad was heerlik na 'n lang dag se reis.
Dit is uiters skoon en baie rustig. Lugreëlings werk en is definitief nodig in die hitte van ons somers. Ongelukkig was die yskas nie aangeskakel nie en was heeltemal ontvries. Dit het die grootste deel van die aand gevat om koud te word en was 'n probleem vir die kaas en ander produkte wat koud gehou moes word. Die Gasvrou het groot om verskoning gevra en vir ons ys gebring om solank te probeer help. Andersins was alles perfek - baie dankie!
Dit was baie lekker en rustig. Jammer die wind het so gewaai, anders sou ons 'n lekker bootrit geniet het.
Fish Eagle Lodge het 'n baie rustige omgewing. Ons kon regtig rus voor ons die volgende dag weer moes ry. Sal vir seker hulle aanbeveel.
Die booking het gesê ontbyt is ingesluit. Die gasvrou het gesê haar chef is ongelukkig siek so daar is geen ontbyt vir Desember nie. Die ekstra dat daar 'n ontbyt ingesluit is moet dan afgehaal word.
Baie dankie vir jou resensie. Soos per ons plasing op die webtuiste, word ontbyt nie ingesluit nie, maar kan vooraf gereël word.
Ons was baie aangenaam verras. Lyk nie na veel vanaf die straat nie, maar binne is dit 'n ander storie. Ons is vriendelik ontvang en dadelik tuis laat voel. Die vyf-slaapplek-eenheid was heerlik ruim - net wat ons nodig gehad het. Gerieflike braai-area langs die eenheid. Dit was redelik winderig, maar niemand kan dit beheer nie. Ideaal vir 'n heerlike, rustige oornagkuier.
Die kamer was skoon en netjies met sy eie badkamer maar geen privaatheid buite die kamer nie, want almal het toegang tot die swembadarea reg buite die kamer se skuifdeur. Ook geen kombuis geriewe binne die kamer nie. Ons moes gebruik maak van 'n gesamentlike braai-area asook kombuis.
Baie vriendelike diens. Waarde vir geld. Die eenheid waar ons geslaap het was baie ruim. Netjies en baie geskik vir groot familie. Ons was in eenheid nommer 1.
Ons het woonstel bespreek vir 3 persone, maar by ons aankoms ingelig dat hulle nie vol is nie, en eerder vir ons 2 kamers gaan gee met uitsig op die dam, wat "beter" is. Ongelukkig maak die skuifdeur van die kamer oop op die ontspanningslokaal wat uitsig op die dam het. Dit beteken dat 'n mens geen privaatheid het nie, omdat jou kamer oop is vir almal in die ontspanningslokaal om in te sien. Die enigste vars lug as mens die deur toemaak in die nag, is via die lugreëlaar wat nie werk met beurtkrag nie. Die kamer was dus bedompig deur die nag en as daar raserige gaste sou wees in die ontspanningslokaal sou dit 'n nagmerrie wees.
Ons is baie onvriendelik ontvang. Daar is aan ons gesê ons sal nie ontbyt kan kry die volgende oggend nie, want ons het te laat bespreek. Daar staan WiFi ingesluit, maar ons is gelaat sonder die password. Die verblyf self is pragtig en netjies met 'n baie mooi ligging. Dink ook gaste moet bewus wees van die Jacuzzi wat nie werk nie.
Baie dankie vir die vriendelike hulp en gerieflike verblyf. Die plekkie is goed ingerig en ek sal dit enige tyd aanbeveel.
Hulle het ons gratis opgradeer vanaf 'n woonstel na Unit 6 wat baie gaaf was. Mooi netjiese en moderne eenheid met pragtige uitsig. Vinnige WiFi. Hulle het ongelukkig eers ons geiser aangesit 18:00 toe ons arriveer, so ons moes langer as 'n uur wag vir warm water wat bietjie sleg was met 2 klein kindertjies. Die eenheid, linne en handdoeke het ook ongelukkig na sigaretrook geruik. Ek sal egter nog steeds Fish Eagle Lodge voorstel vir 'n oornagplek. Baie mooi.
Skoon en gerieflike verblyf. Ons is vriendelik verwelkom al het ons 'n bietjie laat opgedaag. Die kamer is 'n lekker grootte. Die enigste uitdaging was dat ons badkamer buite die kamer was, dit steur as mens in die middel van die nag wil badkamer toe gaan. Ons het ander kamers met mooi en suite-badkamers gesien, dus mag dit dalk net van toepassing wees op die gesinskamer. Pragtige uitsig oor die dam. Jy moet ontbyt aanvra indien nodig. Daar was nie baie eetplekke vir aandete in die dorp nie, maar die familie-restaurant waarheen ons gegaan het, was voldoende, met goeie kos. Dit is 'n mooi, skoon, veilige, stopplek, as jy van Kaapstad na Gauteng ry. Ons sal beslis weer daarheen gaan!
Was in 'n ander woonstel geplaas en dit was 'n teleurstelling, nie in die lodge self nie, aircon baie geraas in kamer.
Wat 'n pragtige plek met die mooiste uitsig, ek kon nie 'n beter plek by Gariep gekies het vir ons vir die naweek wegbreek nie.
Baie dankie vir die gasvryheid waarmee ons laat die aand ontvang is. Baie dankie vir die pragtige plek waar ons kon oornag. Ons sal die vir seker vir enige iemand aanbeveel!
Dit was so lekker om by hierdie ruim, skoon en netjiese blyplek aan te kom na 'n lang en warm pad! Ons is vriendelik ontvang deur die eienaar en dadelik na ons blyplek geneem. Dit lyk nog splinternuut en skoon en het 'n pragtige uitsig oor die dam. Dit was 'n lafenis om lugreëling in die kamers te hê en ons het heerlik geslaap en goed uitgerus vir die res van ons terugtog huis toe. Dankie vir heerlike oornagverblyf.
Die foto's wys 'n pragtige lodge met swembad, bar en view van Gariep. Ons het aanvaar ons sal nie 'n uitsig hê by ons eenheid, maar nie gedink ons gaan agter die lodge se garages bly nie. Die eenhede in die lodge is aanvaarbaar. Die eenheid wat ons in gebly het is skoon en netjies, maar dit is baie meer oudtyds as wat dit voorkom op die foto's. Bietjie moderne detail sal dit meer aanvaarbaar maak vir die prys wat hulle gevra het. Die prys vir 3 mense om basies in 'n buitekamer te slaap was vir ons glad nie waarde vir geld nie. As dit goedkoper was kon ons nog die pil sluk. Voel ingedoen.
Die eenheid wat julle bespreek het, het spasie, netjiese dubbelbed, enkelbed, stort, DSTV,kombuis en lugreëling, en kan nie beskryf word as 'n buitekamer nie. Ons vra geen fooie om die swembad en braai geriewe te gebruik nie die prys sluit alles in. Die prys is hoog weens die lugreëling wat die heeldag aan is.
Als gehad wat ons nodig het en lekker buite gekuier en braai. Sal elke keer daar bly as deur Gariep gaan. Dankie vir 'n heerlike bly. Ons sommer weer geboek vir op pad terug huis toe.
Kan dit enige tyd aanbeveel, net 'n asemrowende destinasie, die uitsig vanaf die lodge slaan jou asem weg.
Die kamer was ruim en smaakvol gemeubileer en die badkamer het 'n groot stort. Die uitsig oor die dam is "stunning". Baie vriendelike eienaars. Beslis die moeite werd.
Gasvrou baie vriendelik. Die rookreuk wat in die voorportaal hang is nie aanvaarbaar nie. Verskuiwing van gaste sonder volledige inligting.
Die foto's wat op internet was het my 'n hele ander idee gegee. Dit was wel skoon, maar nie wat ek verwag het ons gaan kry nie.